Marianna Ďurianová

Marianna Ďurianová (* 27. január 1977, Žiar nad Hronom) je slovenská moderátorka. Svoju televíznu kariéru odštartovala v Slovenskej televízii (RTVS), neskôr sa uplatnila v Televízii Markíza, kde bola do roku 2014 moderátorkou hlavného večerného spravodajstva. Od roku 2015 moderovala internetové správy denníka Nový Čas a od začiatku roku 2018 je športovou moderátorkou RTVS.

Životopis 
Študovala na Obchodnej akadémii v Žiari nad Hronom, potom na Univerzite Komenského odbor psychológia. Má sestru Darinu (1975), s ktorou istý čas podnikali a mladšieho brata Tomáša (1987).

V júli 2006 sa vydala za českého moderátora Libora Boučka, v decembri pár podal žiadosť o rozvod. Oficiálnym dôvodom bolo citové ochladenie, no Mariannin mimomanželský vzťah s Honzíkom Novotným sa stal verejným tajomstvom. V roku 2011 sa zasnúbila s Romanom Doležajom a o rok neskôr sa im narodil syn Roman. Marianna sa po čase vrátila do Markízy, kde pracovala na čiastočný úväzok. Neskôr prešla do konkurenčnej televízie Joj, kde mala mať vlastnú reláciu. Tento zámer nevyšiel a uplatnenie našla vo vydavateľstve Ringier Axel Springer. Koncom roku 2017 nastúpila opäť do RTVS.

Zúčastnila sa Let's Dance.

Referencie 

Slovenskí televízni moderátori
Osobnosti zo Žiaru nad Hronom